નોટબંધી અને જીએસટી પર સવાલો અને આરોપો હેઠળ દબાયેલી મોદી સરકાર માટે રાહતના સામાચાર આવ્યા છે . અમેરિકાની રેટિંગ એજન્સી મૂડીઝે ભારતની ક્રેડિટ રેટિંગમાં સુધારો કર્યો છે . જે મુજબ ભારત હવે BAA3 ગ્રુપથી બહાર આવી BAA2 ગ્રુપનો ભાગ બન્યું છે . મૂડીઝના આ રેકિંગમાં સુધાર એટલા માટે કરવામાં આવ્યો છે કારણ કે ભારતે તેની આર્થિક અને સંસ્થાનિક કાર્યમાં ફેરબદલ કર્યો છે . ઉલ્લેખનીય છે કે આ રેટિંગમાં 13 વર્ષ પછી ફેરબદલ થઅ છે . આ પહેલા 2004માં ભારતની રેટિંગ BAA3 થઇ હતી અને આ પહેલા 2015માં ભારતના આઉટલુકને સ્ટેબલ કહેવામાં આવ્યો હતો . પણ તે પછી કુલ 13 વર્ષ પછી ભારતના રેટિંગમાં ચેન્જ આવ્યો છે . આ મામલે મૂડીઝ પોતાના નિવેદનમાં જણાવ્યું કે આર્થિક અને સાંસ્થાનિક ફેરબદલની દિશા ભારત સતત આગળ વધી રહ્યું છે . જેના કારણે ભવિષ્યમાં પણ ભારતમાં ઉચ્ચ વુદ્ધિની સંભાવનાઓ વધશે . તેવી આશા રાખીએ છીએ . જો કે એજન્સી ઇન્ડિયાને તે મામલે પણ સાવધાન કર્યું કે સુધારાના કારણે જો વધુ દેવું કરવામાં આવ્યું તો તેમાં જોખમ છે . ભલે સુધારા થોડા ઓછા થાય પણ દેવાનો ભાર વધવો ના જોઇએ . આ પહેલા વર્લ્ડ બેંક ઓફ ઇઝ ઓફ ડૂઇંગ બિઝનેસ લિસ્ટમાં પણ ભારતે 30 અંકોનો ઉછાળો માર્યો હતો . તે ગત વર્ષે 130 નંબરે હતું અને આ વર્ષે તે 100માં નંબરે પહોંચ્યું છે . BAA3 રેટિંગનો મતલબ થાય છે કે સૌથી ઓછી રોકણ કરવાની સ્થિતિ . પણ હવે મૂડીઝ મુજબ ભારતમાં રોકાણ થઇ શકે તેવી પરિસ્થિતિ સુધરી છે . અને આ માટે તેનું રેટિંગ વધારીને BAA3 ના બદલે BAA2 કરી લેવામાં આવ્યું છે . જો કે આ બાદ ભાજપના રાષ્ટ્રીય અધ્યક્ષ અમિત શાહે મોદી સરકારના વખાણ કરતું એક Tweet કર્યું છે . અને ભારતમાં મોદીની લોકપ્રિયતા અને સુધાર કામમાં સતત ફેરફાર થઇ રહ્યા છે તે અંગે ખુશી વ્યક્ત કરી છે . ત્યારે હાલ જ્યાં ગુજરાતમાં વિધાનસભાની ચૂંટણીની તડામાર તૈયારીઓ ચાલી રહી છે ત્યારે આ સમાચાર ભાજપના પ્રચારનો ભાગ ચોક્કસથી બનશે .